हालान्ड र बोनमती वर्षका उत्कृष्ट खेलाडी
इंग्लिस प्रिमियर लिग क्लब म्यानचेस्टर सिटीका इर्लिङ हालान्ड तथा स्पेनकी ऐटना बोनमती युरोपेली फुटबल वर्ष खेलाडी घोषित भएका छन् । बिहीबार राति उनीहरूलाई सन् २०२२–२०२३ मा उत्कृष्ट प्रदर्शन गरेबापत यो अवार्ड दिइएको हो ।
लन्डन — इंग्लिस प्रिमियर लिग क्लब म्यानचेस्टर सिटीका इर्लिङ हालान्ड तथा स्पेनकी ऐटना बोनमती युरोपेली फुटबल वर्ष खेलाडी घोषित भएका छन् । बिहीबार राति उनीहरूलाई सन् २०२२–२०२३ मा उत्कृष्ट प्रदर्शन गरेबापत यो अवार्ड दिइएको हो ।हालान्डको शानदार प्रदर्शनको मद्दतले सिटीले गत सिजन युरोपेली च्याम्पियन्स लिगसँगै इंग्लिस प्रिमियर लिग र एफएकप जितेको थियो । उनले त्यो सिजन ५२ गोल गरे ।यस्तै, बोनमतीको बलियो प्रदर्शनको मद्दतले स्पेनले हालै अस्ट्रेलिया र न्युजिल्यान्डमा भएको महिला विश्वकपको उपाधि जितेको थियो । उनले बार्सिलोनाका लागि महिलाको युरोपेली च्याम्पियन्स लिग पनि जितेकी थिइन् । 